CELEX: 32014D0773
Language: fi
Date: 2014-10-30 00:00:00
Title: 2014/773/EU: Komission täytäntöönpanopäätös, annettu 30 päivänä lokakuuta 2014 , poikkeuksien myöntämisestä koulutusta ja elinikäistä oppimista koskevien tilastojen tuottamisesta ja kehittämisestä annetun Euroopan parlamentin ja neuvoston asetuksen (EY) N:o 452/2008 täytäntöönpanoon Belgialle, Irlannille, Ranskalle, Maltalle ja Suomelle (tiedoksiannettu numerolla C(2014) 7865)

4.11.2014   
            
            
               FI
            
            
               Euroopan unionin virallinen lehti
            
            
               L 316/67
            
         KOMISSION TÄYTÄNTÖÖNPANOPÄÄTÖS,
   annettu 30 päivänä lokakuuta 2014,
   poikkeuksien myöntämisestä koulutusta ja elinikäistä oppimista koskevien tilastojen tuottamisesta ja kehittämisestä annetun Euroopan parlamentin ja neuvoston asetuksen (EY) N:o 452/2008 täytäntöönpanoon Belgialle, Irlannille, Ranskalle, Maltalle ja Suomelle
   
      
         (tiedoksiannettu numerolla C(2014) 7865)
      
   
   (Ainoastaan englannin-, hollannin-, maltan-, ranskan-, ruotsin- ja suomenkieliset tekstit ovat todistusvoimaiset)
   
      (2014/773/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koulutusta ja elinikäistä oppimista koskevien tilastojen tuottamisesta ja kehittämisestä 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 452/2008 (1) ja erityisesti sen 6 artiklan 3 kohdan,
   ottaa huomioon Belgian kuningaskunnan, Irlannin, Ranskan tasavallan, Maltan tasavallan ja Suomen tasavallan esittämät pyynnöt
   sekä katsoo seuraavaa:
   
               (1)
            
            
               Asetuksella (EY) N:o 452/2008 vahvistetaan yhteiset puitteet koulutusta ja elinikäistä oppimista koskevien Euroopan tilastojen järjestelmälliselle tuottamiselle. Sitä sovelletaan aikuisten osallistumista elinikäiseen oppimiseen koskevien tilastojen tuottamiseen.
            
         
               (2)
            
            
               Asetuksen (EY) N:o 452/2008 6 artiklan 3 kohdassa säädetään, että jäsenvaltioille myönnetään tarvittaessa rajoitettuja poikkeuksia objektiivisin perustein.
            
         
               (3)
            
            
               Belgian kuningaskunta, Irlanti, Ranskan tasavalta, Maltan tasavalta ja Suomen tasavalta pyysivät poikkeuksia, koska niiden on tehtävä huomattavia muutoksia kansallisiin tilastojärjestelmiinsä voidakseen täyttää kaikki asetuksen (EY) N:o 452/2008 vaatimukset.
            
         
               (4)
            
            
               Mainituille jäsenvaltioille olisi tämän vuoksi myönnettävä tällaiset poikkeukset.
            
         
               (5)
            
            
               Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Irlannissa aikuisten elinikäiseen oppimiseen osallistumista ja osallistumatta jättämistä koskevan toisen kysely- tai haastattelututkimuksen, jäljempänä ’toinen aikuiskoulutustutkimus’, tiedonkeruu tapahtuu 1 päivän tammikuuta ja 31 päivän joulukuuta 2017 välisenä aikana. Erilaisiin elinikäiseen oppimiseen kuuluviin tapahtumiin osallistumista koskevia tietoja kerätään haastattelua edeltävältä 12 kuukauden viitejaksolta.
   Ranskassa ja Suomessa toisen aikuiskoulutustutkimuksen tiedonkeruu tapahtuu 1 päivän tammikuuta ja 30 päivän kesäkuuta 2017 välisenä aikana. Erilaisiin elinikäiseen oppimiseen kuuluviin tapahtumiin osallistumista koskevia tietoja kerätään haastattelua edeltävältä 12 kuukauden viitejaksolta.
   Belgian ja Maltan on toimitettava toista aikuiskoulutustutkimusta koskevat, mikrotason tietoja sisältävät puhtaat tiedostot komissiolle (Eurostat) yhdeksän kuukauden kuluessa kansallisen tiedonkeruujakson päättymisestä.
   2 artikla
   Tämä päätös on osoitettu Belgian kuningaskunnalle, Irlannille, Ranskan tasavallalle, Maltan tasavallalle ja Suomen tasavallalle.
   
      Tehty Brysselissä 30 päivänä lokakuuta 2014.
      
         
            Komission puolesta
         
         Algirdas ŠEMETA
         
            Komission jäsen
         
      
   
   
      (1)  EUVL L 145, 4.6.2008, s. 227.